
ДО
НАЧАЛНИЦИТЕ НА РЕГИОНАЛНИТЕ 
УПРАВЛЕНИЯ НА ОБРАЗОВАНИЕТО


ОТНОСНО: Промяна на датите за провеждане на Втората научно-практическа конференция „Зелено образование за устойчиво бъдеще“



  УВАЖАЕМА ГОСПОЖО НАЧАЛНИК,
[bookmark: _GoBack]  УВАЖАЕМИ ГОСПОДИН НАЧАЛНИК,
 Във връзка с провеждането на Втората научно-практическа конференция „Зелено образование за устойчиво бъдеще“, организирана в рамките на инициативата на Европейската комисия „Коалиция образование за климата“ (Education for Climate), организаторите от Агенция за регионално икономическо развитие – Стара Загора информират, че поради технически и организационни причини датите на събитието се променят. Конференцията ще се проведе на 17 и 18 ноември 2025 г., като мястото остава непроменено – Регионална библиотека „Захарий Княжески“, гр. Стара Загора.
„Коалиция образование за климата“ е европейска инициатива, която обединява учители, ученици, експерти, институции и граждани с цел съвместно създаване на образователни решения, свързани с устойчивото развитие, климатичните предизвикателства и активното гражданство. Платформата предоставя възможности за участие в европейски предизвикателства, разработка на иновативни образователни подходи и обмен на добри практики.
Регионален партньор по инициативата е Агенция за регионално икономическо развитие – Стара Загора (АРИР), която чрез информационен център Европа Директно – Стара Загора от 2009 година активно подпомага разпространението на политики и инициативи на ЕС в областта на образованието, устойчивостта и гражданската ангажираност.
Конференцията, която ще събере представители на български и европейски институции, експерти, педагогически специалисти, граждански организации и активни граждани, ще се фокусира върху изграждането на капацитет за устойчиво образование и обмен на добри практики.
В рамките на събитието ще бъде осигурена безвъзмездна подкрепа за всички желаещи училища. С подкрепата на Европейски цифров иновационен хъб „Загоре“ (ЕЦИХ „Загоре“) и АРИР – Стара Загора, участващите образователни институции ще могат да получат безплатна оценка на дигиталната си зрялост, както и обучение по дигитална сигурност и киберустойчивост за педагогическия и административния си състав.
Регистрацията за участие на официални гости, представители на институции и директори се извършва чрез следния линк: 
https://docs.google.com/forms/d/e/1FAIpQLScU4wA1PecTasSUTSE323CHHXjhqWa2rmAHph8n8-eocXxHbg/viewform
Допълнителна информация за конференцията, включително условията за участие и регламента, е достъпна на електронна страница: 
https://education-for-climate.ec.europa.eu/community/Bulgaria/event/vtora-nauchno-prakticheska-konferenciya-zeleno-obrazovanie-za-ustoychivo-bdesche
При въпроси или необходимост от съдействие, можете да се свържете с организаторите: на електронна поща: europedirect@szeda.eu и на телефони: 0877131996 – Добромира Йотовска, ръководител на Европа Директно – Стара Загора; 0879021997 – Теа Турлакова, експерт европейски проекти.


С уважение,                                                                                         			



 6000,  гр. Стара Загора,  ул. „Барейро“  № 9                 тел:  042 / 252129;  621958; 621957
  042 / 253109;  253114;   621956; 603901    	         e-mail:  rio_stara_zagora@mon.bg;   https://ruo-sz.bg

